پېښور کې په سلگونو ښځې د جنسي کاروبار ښکار
په نشو اخته او جنسي کاروبار کې ککړ کسان که هغه ښځې دي او که سړي، د اچی ايي وي ایډز د نیولو د زیات خطر سره مخامخ دي. ماهرین وايي د زیات خطر سره مخامخ خلکو ته باید د ایچ ايي وي ایډز په حقله پوهه کړی شي او یا ورته د جنسي تعلق محفوظې طریقې ووښودلی شي
لکه د نړۍ د نورو لویو ښارونو په رنگ د پاکستان خیبرپښتونخوا صوبې مرکزي ښار پیښور کې هم غیر قانوني جنسي کاروبار وجود لري او په زرگونو زنانه پیښور کې دې کاروبار سره تعلق لري چې ماهرین وايي د جنسي تعلق سره تړلې ناروغو په حقله يي اندیښنې راپورته کړې دي. د وائس اف امریکا ډیوه ریډیو د صحت په حقله هفته وار شپه په خیر پروگرام کې د اچي ايي وي ایډز مرض باره کې د خبرو اترو په مهال د خیبر پښتونخوا حکومت د اچي ايي وي ایډز د مخنیوي پروگرام مشر ډاکټر راجول خان وویل د یوې غیر حکومتي ادارې د سروی ترمخه پیښور کې شا او خوا ٣٣١٧ زنانه د جنسي کاروبار سر تړلې دي. هم دغه رنگ ډاکټر راجول خان وویل د صوبې هرې پور ښار کې هم په زرگونو زنانه دا کاروبار کوي او د غیر حکومتي ادارې ددغه سروی د شمیرو ترمخه هري پور کې ٢٩٩۴ زنانه جنسي کاروبار کې ککړې دي. ډاکټر راجول خان وویل په نشو اخته او جنسي کاروبار کې ککړ کسان که هغه ښځې دي او که سړي، د اچی ايي وي ایډز د نیولو د زیات خطر سره مخامخ دي. ماهرین وايي د زیات خطر سره مخامخ خلکو ته باید د ایچ ايي وي ایډز په حقله پوهه کړی شي او یا ورته د جنسي تعلق محفوظې طریقې ووښودلی شي. پاکستان او په خصوصي توگه د پښتنو په ټولنه کې د واده یا نکاح بغیر د ښځې او سړي جنسي تعلق او یا په ډاگه د جنسیاتو په موضوع خبرې اترې معیوب گڼلی کیږي او د جنسي عمل سره تړلی بحث د پردو پشا کولی ‍شي که دا د صحت یا د ناروغۍ سره تعلق لري او که جنسي کاروبارسره تعلق لري. تاریخي حوالې ښائې جنسي کاروبار، جسم فروشي یا د پیسو د پاره د بدن خرڅول، د پیسو د پاره د یوې ښځې یا د یو سړي د طرفه بل کس ته جنسي خدمات ورکول، هم دومره زوړ فعل دی څومره چې انساني تهزیب. خو په ډیرو ټولنو او هیوادونو کې د جنسي کاروبار په حقله بحث په ډاگه نشې کولی. امریکا، پاکستان او ځنې نورو هیوادونو کې جنسي کاروبار غیرقانوني کار دی. خو ددې پرته هم جنسي کاروبار په پاکستان او د نړۍ په زیاترو برخو کې په غیرقانوني توگه او په پټه وجود لري. د انساني حقوقو دتحفظ د پاره کارکونکې وايي د جنسي کاروبار د موجودگۍ نه سترگې اړول نه یواځې د ټولنې وگړي، په خصوصي توگه زنانه، د استحال او زور زیاتي سره مخامخ کوي بلکه جنسی کاروبار کې ککړ کسانو کې د ایچ ايي وي ایډز د ناروغۍ په حقله هم اندیښني راپورته کړې دي. پاکستان کې د جنسي کاروبار په حقله څیړنې وايي دا کار په لویه کچه د کراچۍ او لاهور غوندې کاروباري مرکزونو کې وجود لري. دغه څیړنې وايي په دې کاروبار کې زنانه د دریو لویو عواملو په وجه ښکیل کیږي. یوه وجه دا چې په زور زنانه دې کاروبار ته مجبور کړی شي. دویمه طبقه د هغه زنانه ؤ ده چې په کومو کورنیو کې دوي ځگیدلې وي هغه د وړاندې نه دې کاروبار کې بوخت وي نو نوی کول يي هم پکې ښکیل شي او دریمه درجه د هغه زنانه ؤ گڼلی کیږي چې د اضافي پیسو گټلو د پاره دې کاروبار کې ورگډې شي. دغه څیړنې ښايي د زنانه ؤ ترڅنگ پاکستان کې سړي هم جنسي کاروبار کوي او خپل بدن د پیسو د پاره په نورو سړو او یا په زنانه ؤ خرڅوي. ماهرین وايي په هم جنسۍ کې ککړ سړو کې د ایچ ايي وي ایډز خطرد نورو سړو په مقابله کې ډیر زیات وي.